Naise nibu areool ja rind
**Nibu** on rinna pinnal kasvav koepiirkond, kust emasloomade piim väljub rindadest läbi väikese kanali, et selle kaudu vastsündinut toita. 

Piim saab voolata läbi nibu passiivselt või lihaskontraktsioonide abil, mis tekivad piki kanali süsteemi. Nibu ümbritseb areool, mis on sageli ümbritsevast nahast tumedamat värvi. Teiste imetajate nibu nimetatakse nisaks.

Inimestel võib nii meeste kui ka naiste nibusid stimuleerida seksuaalse erutuse saamiseks. Paljudes kultuurides on naiste nibud seksualiseeritud või "... neid hinnatakse nende füüsiliste omaduste ja seksikuse pärast."

Anatoomia
---------

Rind: ristlõike skeem piimanäärmest: 1. rindkere 2. suur rinnalihas 3. näärmekude 4. nibu 5. areool 6. piimajuha 7. rasvkude 8. nahk

Ühiskond ja kultuur
-------------------

Duplessise portree poolpaljast Marie Thérèse Louise'st Savoyst pärineb 18. sajandi Prantsusmaalt
### Paljastus

Lääne kultuuri kalduvus varjata naise nibu riietega on pärit 1800. aastatest. Kuna naise nibusid tajutakse tihti intiimse kehapiirkonnana, võib nende katmine pärineda samamoodi, nagu pärines viktoriaanlik tabu sõita sadula otsas. Kogu rinna eksponeerimine on ühtedele protestivorm ja teistele kuritegu. Nibude paljastus on tavaliselt siivutu ja mõnel juhul peetakse seda alatuks või väärituks.

Juhtum USA Pennsylvania osariigis Eries rindade ja nibude paljastuse kohta läks USA ülemkohtusse. Erie määrus reguleeris nibu avalikku paljastust kui tegu, mis on toime pandud siis, kui isik "... teadlikult või tahtlikult ... ilmub alasti, viies läbi liputamisakti." Hiljem kirjeldatakse alastust kui ennekõike katmata naise nibu, kuid mehe nibu paljastust ei reguleeritud. Kommentaator märkis, et: "Mõelge selle olulisusele. Palja rinnaga ringi kõndivale mehele on kõige hullem tagajärg see, et teda ei teenindata restoranides. Aga naine, kes käib poolpaljalt, on seaduse mõttes sooritanud sarnase teo nagu avalikult seksimine. See võib tunduda hull, kuid USAs on see seadus. - Cecil Adams "

Nibude paljastuse seaduslikkus on kogu USAs ebakindlalt reguleeritud. Mõned osariigid ei luba rinna mis tahes osa näitamist. Teised jurisdiktsioonid keelavad terve naise rindkere anatoomia selle kaudu, et keelavad piirkonnad, mis asuvad areoola või nibu kohal. Nii on see näiteks Lääne-Virginias ja Massachusettsis. Lääne-Virginia regulatsioon on väga spetsiifiline, tõenäoliselt ei tõlgendata seda valesti ning see annab loa kuvada: "[...]" mis tahes osa naise dekolteest, mis on kleidi, pluusi, seeliku, trikoo, suplusriide või muu kantava rõiva all tingimusel, et areoola ei ole täielikult või osaliselt paljastatud."" 

Instagramis on nibudevastane poliitika: lubamatu materjal sisaldab "... fotosid naiste nibudest, kuid lubatud on fotod rinnaeemaldusoperatsiooni põhjustatud armidest ja imetavatest emadest. Ka alastiolek maalidel ja skulptuuridel on aktsepteeritud". Varem on Instagram eemaldanud siiski ka imetavate emade pilte. Samuti eemaldati näiteks pildid paljaste nibudega laulja Rihannast ja tema konto tühistati. See tõi kaasa mitmeid vastureaktsioone, näiteks Twitteri liikumise #FreeTheNipple ja Instagrami konto nimega @genderless\_nipples, mis kutsub kasutajaid üles postitama nii meeste kui naiste nibude pilte. Piltidel kuvatakse nibude lähivõtteid eesmärgiga tõstatada vastuolu. Facebook on samuti püüdnud määratleda oma nibupoliitikat.

Režissöör Lina Esco tegi filmi "Vabasta nibu", mis käsitleb "... naisi puudutavaid õigusnorme ja piiranguid naiste, kuid mitte meeste nibude eksponeerimisele". See on Esco sõnul ühiskonnas üks näide seksismist.

### Seksuaalsus

Nibud võivad olla tundlikud puudutustele ja nende stimuleerimine võib õhutada seksuaalset erutust. Vähesed naised on teatanud, et neil tekib orgasm ainuüksi nibude puudutamisest. Enne Komisaruki jt funktsionaalset magnetresonantstomograafuuringut (fMRI) nibu stimuleerimise kohta 2011. aastal teati nibude stimuleerimisest orgasmi saanud naiste kohta vaid anekdootilikes lugudes. Komisaruki uuring oli esimene, mis asetas naiste suguelundid aju sensoorsesse osa. See näitab, et nibudest pärit aistingud liiguvad samasse ajuossa nagu tupest, kliitorist ja emakakaelast pärit aistingud. Need orgasmid on seega suguelundite orgasmid, mis on tingitud nibu stimulatsioonist ja võivad olla otseselt seotud suguelundite sensoorse koorega ajukoore suguelundite piirkonnas.

Viited
------

1. ↑  "nipple". Vaadatud 4.08.2017.
2. ↑  Hansen 2010, lk 80. sfn viga: sihtkoht puudub: CITEREFHansen2010 (spikker)
3. ↑  "nipple - Taber's Online". *www.tabers.com*. Vaadatud 12.08.2017.
4. 1 2  Todd Beer (12. mai 2015). "Social Construction of the Body: The Nipple". sociologytoolbox.com. Originaali arhiivikoopia seisuga 16.01.2016. Vaadatud 16.05.2015.
5. 1 2  Dewar, Gwen (oktoober 2012). "The sexualization of girls: Is the popular culture harming our kids?". *parentingscience.com*. Parenting Science.
6. 1 2  "Toplessness - the one Victorian taboo that won't go away". *BBC News*. 15.11.2014. Vaadatud 13.08.2017 – via www.bbc.com.
7. 1 2 3  "Why Are Women Expected to Keep Their Nipples Covered?". Vaadatud 13.08.2017.
8. ↑  D. Leder, *The Body in Medical Thought and Practice*, page 223, Springer Science & Business Media, 1992, ISBN 978-0-7923-1657-2
9. ↑  "Erie v. Pap's A. M. 529 U.S. 277 (2000)". *Justia Law* (inglise). Justia. Märts 2000. Vaadatud 15.02.2018. Nudity cannot be considered an inherent form of expression.
10. ↑  "Community Guidelines". *help.instagram.com* (inglise). Instagram. Vaadatud 15.02.2018.
11. ↑  "Instagram Clarifies Its No-Nipple Policy". 17.04.2015. Vaadatud 13.08.2017.
12. 1 2  Toor, Amar (6.12.2016). "Genderless Nipples exposes Instagram's double standard on nudity". *The Verge*. Vaadatud 13.08.2017.
13. ↑  "Community Standards". *m.facebook.com*. Vaadatud 14.08.2017.
14. ↑  "Is Facebook going to start freeing the nipple?". 24.10.2016. Vaadatud 14.08.2017.
15. ↑  Shire, Emily (9.09.2014). "Women, It's Time to Reclaim Our Breasts". *The Daily Beast*.
16. ↑  Harvey, John H.; Wenzel, Amy; Sprecher, Susan (2004). *The Handbook of Sexuality in Close Relationships*. Psychology Press. Lk 427. ISBN 978-1135624705. Vaadatud 12.08.2017.
17. ↑  Kinsey, Alfred C.; Pomeroy, Wardell B.; Martin, Clyde E.; Gebhard, Paul H. (1998). *Sexual Behavior in the Human Female*. Indiana University Press. Lk 587. ISBN 978-0253019240. Vaadatud 12.08.2017. There are some females who appear to find no erotic satisfaction in having their breasts manipulated; perhaps half of them derive some distinct satisfaction, but not more than a very small percentage ever respond intensely enough to reach orgasm as a result of such stimulation (Chapter 5). [...] Records of females reaching orgasm from breast stimulation alone are rare.
18. ↑  Boston Women's Health Book Collective (1996). *The New Our Bodies, Ourselves: A Book by and for Women*. Simon & Schuster. Lk 575. ISBN 978-0684823522. Vaadatud 12.08.2017. A few women can even experience orgasm from breast stimulation alone.
19. 1 2  Merril D. Smith (2014). *Cultural Encyclopedia of the Breast*. Rowman & Littlefield. Lk 71. ISBN 978-0759123328. Vaadatud 12.08.2017.
20. ↑  Justin J. Lehmiller (2013). *The Psychology of Human Sexuality*. John Wiley & Sons. Lk 120. ISBN 978-1118351321. Vaadatud 12.08.2017.
21. ↑  Komisaruk, B. R.; Wise, N.; Frangos, E.; Liu, W.-C.; Allen, K; Brody, S. (2011). "Women's Clitoris, Vagina, and Cervix Mapped on the Sensory Cortex: fMRI Evidence". *The Journal of Sexual Medicine*. **8** (10): 2822–30. DOI:10.1111/j.1743-6109.2011.02388.x. PMC 3186818. PMID 21797981.

|  |  |
| --- | --- |
|  | Tsitaadid Vikitsitaatides: **Rinnanibu** |